Piesa ,,Gura Ta" semnată de Alina Eremia este o mărturisire sinceră și intensă a sentimentelor de iubire. Prin versuri pline de emoție și melodie captivantă, artista transmite o poveste despre vulnerabilitatea și pasiunea unei iubiri profunde.
Sensibilitatea specifică a Alinei Eremia se reflectă în modul în care abordează subiectul iubirii, oferind ascultătorilor o experiență autentică și emoționantă. Fiecare notă muzicală și fiecare vers transmite o intensitate a trăirilor, iar vocea sa expresivă subliniază fiecare nuanță a emoțiilor trăite. ,,Gura Ta" devine astfel un imn al iubirii, în care Alina Eremia își dezvăluie sufletul în fața ascultătorilor, creând o legătură profundă între artist și public.
Piesa a fost scrisă de Marius Dia, Alina Eremia și Călin Grăjdan. Producția a fost realizată de Călin Grăjdan și Marius Dia.
Alina Eremia și-a început cariera la o vârstă fragedă, iar la acest moment este una dintre cele mai apreciate artiste din industria muzicală. Cântecele și colaborările ei au fost întotdeauna în topuri, iar printre cele mai bune hituri ale Alinei includem: ,,Cum se face", ,,A fost o nebunie", ,,În dreapta ta", colaborarea cu Vescan, ,,Tatuaj" și ,,Noi". În 2021, Alina a lansat cel de-al doilea album al său, "Déjà Vu", care a primit titlul de Best Album la The Artist Awards 2021. În 2022, Alina Eremia s-a bucurat de foarte mult succes cu single-uri care au ajuns rapid pe locul #1, cum ar fi ,,Supertare", cu Connect-R, care le-a adus și premiul pentru cea mai bună colaborare a anului la The Artist Awards 2022, și ,,Cerul roșu". În 2023, ea a adăugat un alt #1 cu ,,Ai fost", colaborare cu Mario Fresh, care a fost #1 pe YouTube în tendințe și a intrat în topurile radio la doar două săptămâni de la lansare, fiind declarată și cea mai ascultată piesă a anului. De asemenea, artista a lansat două EP-uri speciale, "Metamorphosis" și ,,OH, NO!". 2024 a venit cu succesul piesei ,,Nu te mai aștept", scrisă de artistă și lansată inițial doar ca un piano session. Piesa a fost atât de bine primită, încât radiourile au preluat piesa și au adus-o până pe locul #2 în Top Media Forest. | |